
UNIVERSITETI I PRISHTINËS  
“HASAN PRISHTINA”  
FAKULTETI I BUJQËSISË DHE VETERINARISË  
DEPARTAMENTI I BIOTEKNOLOGJISË NË ZOOTEKNI

PROGRAMI SHKENCAT E APLIKUARA NË ZOOTEKNI



**PUNIMI I DIPLOMES MASTER**

“Ndikimi i burimeve të ujit në fermat e troftës ylber (oncorhynchus mykiss) në parametrat mikrobiologjik”

**Mentor: Kandidatja:**

**Prof. Dr. Skender Muji Bsc. Zylfie Berisha**

Prishtinë, 2022

# ABSTRAKTI

Mishi i peshku është një nga ushqimet më ideale dhe më e dëshirueshme e cila furnizon njeriun me substanca ushqyese pothuajse të nevojshme për jetën e tij dhe kjo është vlerësuar se më shumë se 30% e peshkut për konsum human vjen nga akuakultura. Trofta ylber (Oncorhynchus mykiss) është një nga peshqit më të përshtatshëm për t’u kultivuar në ujërat e ftohta. Trofta është një salmonid shumë i ndjeshëm ndaj ndotjes, rritjes së temperaturës dhe sasisë së ulët të oksigjenit të tretur, duke paraqitur kështu një peshk shumë ndjeshëm në lidhje me ndryshimet fiziko-kimike dhe mikrobiologjike të ujit. Në këtë punim është vlerësuar ndikimi i burimeve të ndryshme të ujit nga janë furnizuar fermat e peshkut në numrin e baktereve dhe llojeve të tyrenë fermat e hulumtuara të troftës së ylberit, në hyrje dhe dalje së ujit nga ferma. Në këte studimjanë hulumtuar numri i kolonive të baktereve Kolifome, Koliform Fekal, Staphylococcus Aureus, Pseudomonas dhe Salmonella, si dhe vlerësimi i disa parametrave fiziko-kimik si: Oksigjeni i tretur (mg/L), pH, dhe Temperatura (°C). Metodat të cilat janë përdorur gjatë hulumtimit janë: metoda përshkruese përmes së cilës janë bërë hulumtime nga literatura të cilat janë marrur nga autoret të ndryshëm lidhur me konceptin e troftës ylber (Oncorhynchus mykiss). Gjithashtu gjatë punimit janë përdorur metoda sasiore ku janë marr të dhëna mbi fermat e hulumtuara, si dhe janë marrur mostra për të parë ngarkesen mikrobiologjike si dhe për analiza kimike të ujit nga fermat e troftës ylber (Oncorhynchus mykiss).

Në këtë punim kemi paraqitur karakteristika të përgjithshëme të rëndësisë së cilësisë të ujit të fermave tӫ peshkut, si dhe tӫ analizave mikrobiologjike tӫ ujit nga rezultatet e fituara mundë të konstatojmë, se pas analizave mikrobiologjike të kryera janë krahasuar ngarkesa e baktereve ndërmjet hyrjeve dhe daljeve ku kemi vërejtur se daljet e fermave kanë numër më të madhë të baktereve sesa hyrjet e fermave ku i kemi marr mostrat. Nga rezultatet e fituara kemi parë se ferma e tretë ka qenë ferma me numërin (ngarkesën) me të lartë të baktereve, kurse ferma e dytë ka pasur më së paku ngarkesë mikrobiologjike.

**Fjalët Kyqe**: Trofta, Bakteret, Akuakultura.